Na osnovu člana 87 Zakona o sportu (»Službeni list CG«, br. 36/11 i 36/13), člana 12. tačka 14. i člana 59. stav 4. Statuta opštine Tivat (»Službeni list RCG - Opštinski propisi«, br. 40/04 i 26/06 i »Službeni list CG - Opštinski propisi«, br. 12/11, 21/11 i 3/13) i Odluke o finansiranju sporta br.0304-680-310, Skupština opštine Tivat, na sjednici održanoj 29. 10. 2016. godine, donijela je

PRAVILNIK

o kriterijumima za dodjelu finansijskih sredstava sportskim organizacijama

Član 1.

 Ovim Pravilnikom se određuju bliži kriterijumi za finansiranje sportskih organizacija registrovanih na području opštine Tivat, odnosno vrednovanje njihovog programa rada.

Član 2.

Svi izrazi koji se u ovoj odluci koriste za fizička lica u muškom rodu obuhvataju iste izraze u ženskom rodu.

Član 3.

Programi sportskih organizacija se sufinansiraju iz Budžeta opštine Tivat, na osnovu konkursa koji se raspisuje jednom godišnje.

Član 4.

 Konkursom za sufinansiranje rada sportskih organizacija raspodjeljuje se planirani iznos za program sportskih organizacija. Ukoliko sportska organizacija po dobijanju finansijskih sredstava na konkurs, ne nastupi na zvaničnom takmičenju u nastupajućoj takmičarskoj sezoni, odnosno istupi iz takmičenja koji propisuje matični sportski savez, sportska organizacija gubi pravo sufinansiranja iz Budžeta Opštine i snosi posledice koje će biti precizirane Ugovorom koji potpisuju opština Tivat i Sportska organizacija.

Član 5.

Eventualno dodijeljena sredstva sportskoj organizaciji , prije konačne odluke o raspodjeli sredstava biće uračunata u ukupan iznos dodijeljenih sredstava.

Član 6.

Vrednovanje programa rada sportskih organizacija (bodovanje) vrši Savjet za sport (u daljem tekstu: Savjet)

Član 7.

Radi postizanja jednakih uslova, Savjet će koristiti metodološki pristup, a koji se sastoji iz bodovanja kriterijuma koja su već propisana članom 11. Odluke o finansiranju sporta .

Propisani kriterijumi su tabelarno prikazani

Član 8.

|  |  |  |
| --- | --- | --- |
| Masovnost  |  |  |
|  |  |  |
| Broj registrovanih takmičara  | Broj bodova  |  |
| 0-20 | 10 |  |
| 21-40 | 30 |  |
| 41-60 | 50 |  |
| 60+ | 100 |  |

Kriterijum u kojem se bodovi dobijaju na osnovu broja registrovanih takmičara. Potrebno je dostaviti dokaz iz matičnog saveza , ili ukoliko su u pitanju djeca, potrebno je dostaviti izjavu roditelja ili staratelja kojom se potvrđuje da je dijete član kluba (precizirat ce se aplikacionim obrascom)

|  |  |  |
| --- | --- | --- |
|  | Tradicija  |  |
|  |  |  |
|  | Godine postojanja  | Broj Bodova  |
|  | 0-3 | 10 |
|  | od 3 do 10  | 30 |
|  | od 10 do 30  | 50 |
|  | od 30 do 50  | 100 |
|  | od 50 do 70  | 150 |
|  | 70 + | 200 |
|  |  |  |

Kriterijum u kojem se bodovi dobijaju na osnovu godina postojanja kluba. Potrebno je dostaviti dokaz iz matičnog saveza , akt o osnivanju sportske organizacije. Prekidi u radu sportske organizacije se neće racunati u broj godina postojanja.Ukoliko je klub prestao da obavlja svoju djelatnost usled nekih okolnosti na koje nije mogao da utiče, to će se računati u broj godina.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Uspješnost  |  |  |  |  |
|  |  |  |  |  |  |
|  | Rang  | I Mjesto | II Mjesto  | III Mjesto  |  IV Mjesto |
|  | I Liga | 250 | 200 | 150 | 100 |
|  | II-III Liga  | 80 | 60 | 40 | 20 |

|  |  |  |  |  |  |
| --- | --- | --- | --- | --- | --- |
| Kup Crne Gore  | I Mjesto  | II Mjesto  | III - IV Mjesta  |  | Učešće  |
|   | 100 | 70 | 50 |  | 30 |
|  |  |  |  |  |  |
| Reprezentativci  | od 1 do 3 | 4 + |
|  | 100 | 200 |

|  |  |  |
| --- | --- | --- |
| Selektori | Pojedinačni Sport | Ekipni Sport |
|  | 200 | 200 |

|  |  |  |  |  |  |
| --- | --- | --- | --- | --- | --- |
| Medjunarodna takmičenja  | I Mjesto  | II | III - IV |  | Učešće |
|   | 250 | 150 | 100 |  | 50 |

Kriterijum u kojem se bodovi dobijaju na osnovu postignutih rezultata na domaćim i inostranim takmičenjima, broja reprezentativaca i selektora koje jedan klub daje.

|  |  |
| --- | --- |
| Troškovi takmičenja  |  |
|  |  |
| Vrijednost u € | Bodovi |
|  do 1000 | 50 |
| 1000-5000 | 100 |
| 5000-10 000  | 200 |
| 10 000 + | 350 |

Kriterijum u kojem se bodovi dobijaju na osnovu troškova koje jedna sportska organizacija ima u toku takmičarske godine.

Član 9.

 Vrijednost boda se odredjuje, tako što se iznos namijenjenih sredstava u budžetu za finansiranje programa sportskih organizacija dijeli sa ukupnim brojem bodova koji su klubovi dobili na osnovu kriterijuma iz Odluke o finansiranju sporta.

Član 10.

 Savjet nakon vrijednovanja programa rada sportskih organizacija podnosi organu lokalne uprave nadležnom za sport obrazloženi predlog za sufinansiranje programa rada sportskih organizacija.

 Predlog za sufinansiranje sadrži: naziv sportske organizacije, sjedište sportske organizacije i visinu sredstava za sufinansiranje.

Član 11.

 Organ lokalne uprave nadležan za sport, na predlog Savjeta za sport, donosi odluku o finansiranju programa rada sportskih organizacija.

 Odluka se javno saopštava na web sajtu Opštine.

 Ako organ lokalne uprave nadležan za sport utvrdi da Savjet nije postupio u skladu sa Odlukom o finansiranju sporta , ima pravo da predlog vrati na ponovno razmatranje ili obavijesti skupštinu o tome.

Član 12.

 Predsjednik opštine potpisuje ugovor sa sportskom organizacijom a na osnovu Odluke o raspodjeli sredstava .

Ugovor o sufinansiranju programa rada urediće se dinamika realizacije programa, uplata, korišćenje i pravdanje odobrenih sredstava i dostavljanje izvještaja o realizaciji programa.

 Ugovor se zaključuje u roku od 15 dana od dana konačnosti odluke . Sportska organizacija koja nije izvršila obaveze iz prethodnog ugovora o sufinansiranju ne može dobiti sredstva za sufinansiranje programa rada, do izvršenja obaveza.

Član 13.

 Sportska organizacija , realizator programa dužna je da sredstva uplaćena iz Budžeta Opštine koristi isključivo za odobrene namjene.

 Sportska organizacija koja sredstva za sufinansiranje programa rada nenamjenski koristi, dužna je da na zahtjev organa uprave nadležnog za sport vrati ukupan iznos uplaćenih sredstava.

Član 14.

 Organ lokalne uprave nadležan za sport vrši nadzor nad izvršavanjem obaveza iz ugovora o sufinansiranju sportskih organizacija.

 U postupku vršenja nadzora organ lokalne uprave nadležan za sport može zatražiti ispunjenje ugovorenih obaveza u primjerenom roku, jednostrano raskinuti ugovor sa realizatorom programa rada, ukoliko isti ne izvršava ugovorene obaveze, tražiti povraćaj uplaćenih sredstava ako odobrena sredstva ne koristi u skladu sa ugovorom.

Član 15.

 Opština će na svojoj web strani objavljivati informacije (konkurs, opredijeljena sredstva, odluke o dodjeli sredstava, evidencije, ...) vezane za oblast sporta.

Član 16.

Ova Odluka stupa na snagu osmog dana od dana objavljivanja u „Službenom listu CG – opštinski propisi“.

Broj: 0304-680-311

Tivat, 29. 10. 2016. godine

SKUPŠTINA OPŠTINE

Predsjednik,
 Ivan Novosel